ระเบียบคณะกรรมการภาพยนตร์และวีดิทัศน์แห่งชาติระเบียบคณะกรรมการภาพยนตร์และวีดิทัศน์แห่งชาติเรื่องมาตรการในการส่งเสริมอุตสาหกรรมภาพยนตร์และวีดิทัศน์พ.ศ. ๒๕๕๒ โดยที่ภาพยนตร์และวีดิทัศน์เป็นอุตสาหกรรมประเภทหนึ่งที่มีความสำคัญสร้างรายได้ให้กับประเทศ เป็นสื่อบันเทิงที่ประชาชนสามารถเข้าถึงได้ง่าย แต่อุตสาหกรรมภาพยนตร์และวีดิทัศน์ในปัจจุบันยังขาดความพร้อมและการสนับสนุนจากภาครัฐอย่างเหมาะสมดังนั้น เพื่อให้การส่งเสริมอุตสาหกรรมภาพยนตร์และวีดิทัศน์บรรลุผลยิ่งขึ้นภาครัฐจึงจำเป็นต้องเข้ามาช่วยเหลือและสนับสนุนในด้านต่าง ๆเพื่อให้การส่งเสริมอุตสาหกรรมภาพยนตร์และวีดิทัศน์ที่มีลักษณะสร้างสรรค์ส่งเสริมการเรียนรู้ หรือมีคุณค่าในทางศิลปวัฒนธรรมในรูปแบบที่คนทุกกลุ่มรวมทั้งคนพิการสามารถเข้าถึงและใช้ประโยชน์ได้เป็นไปอย่างมีประสิทธิภาพและสอดคล้องกับพระราชบัญญัติภาพยนตร์และวีดิทัศน์ พ.ศ.๒๕๕๑อาศัยอำนาจตามความในมาตรา๙ (๒) แห่งพระราชบัญญัติภาพยนตร์และวีดิทัศน์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการภาพยนตร์และวีดิทัศน์แห่งชาติกำหนดมาตรการในการส่งเสริมอุตสาหกรรมภาพยนตร์และวีดิทัศน์ไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการภาพยนตร์และวีดิทัศน์แห่งชาติเรื่อง มาตรการในการส่งเสริมอุตสาหกรรมภาพยนตร์และวีดิทัศน์ พ.ศ. ๒๕๕๒ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ผู้ขอรับการส่งเสริมหมายความว่าผู้มีสิทธิขอรับการส่งเสริมในโครงการหรือกิจกรรมเพื่อการส่งเสริมอุตสาหกรรมภาพยนตร์และวีดิทัศน์โครงการหมายความว่า โครงการที่เกี่ยวกับการส่งเสริมอุตสาหกรรมภาพยนตร์และวีดิทัศน์กิจกรรมหมายความว่า กิจกรรมที่เกี่ยวกับการส่งเสริมอุตสาหกรรมภาพยนตร์และวีดิทัศน์คณะอนุกรรมการหมายความว่า คณะอนุกรรมการพิจารณาหลักเกณฑ์ และเงื่อนไขในการสนับสนุนกิจกรรมหรือโครงการส่งเสริมอุตสาหกรรมภาพยนตร์และวีดิทัศน์คณะกรรมการหมายความว่า คณะกรรมการภาพยนตร์และวีดิทัศน์แห่งชาติสำนักงานหมายความว่า สำนักงานศิลปวัฒนธรรมร่วมสมัยข้อ ๔ ภาพยนตร์และวีดิทัศน์ที่จะขอรับการส่งเสริมต้องมีเนื้อหาของภาพยนตร์และวีดิทัศน์อย่างใดอย่างหนึ่งดังต่อไปนี้(๑)ส่งเสริมประวัติศาสตร์ การเรียนรู้ ความหลากหลายทางวัฒนธรรม ศิลปะและวัฒนธรรม หรือขนบธรรมเนียมประเพณี(๒)ส่งเสริมคุณธรรม จริยธรรม ศีลธรรม เสริมสร้างความสามัคคีสร้างจิตสำนึกเกี่ยวกับการปกครองในระบอบประชาธิปไตยอันมีพระมหากษัตริย์ทรงเป็นประมุขหรือความสมานฉันท์ของสังคมและมนุษยชาติ(๓)ส่งเสริมการอนุรักษ์สิ่งแวดล้อม การลดภาวะโลกร้อน การประหยัดพลังงาน การท่องเที่ยวเชิงศิลปะและวัฒนธรรมหรือการส่งเสริมการกีฬาและนันทนาการ(๔)ส่งเสริมศิลปะเชิงสร้างสรรค์ข้อ ๕ โครงการหรือกิจกรรมที่จะขอรับการส่งเสริมต้องมีลักษณะอย่างใดอย่างหนึ่งดังต่อไปนี้(๑)การศึกษาวิจัยองค์ความรู้ การพัฒนาข้อมูลสารสนเทศและการสร้างเครือข่ายความร่วมมือที่เป็นประโยชน์ในการพัฒนาและการผลิตผลงานภาพยนตร์และวีดิทัศน์(๒)การพัฒนาบุคลากรในอุตสาหกรรมภาพยนตร์และวีดิทัศน์ ให้มีศักยภาพและมีความรู้ในการผลิตผลงานหรือการส่งเสริมเกี่ยวกับธุรกิจภาพยนตร์และวีดิทัศน์(๓)การส่งเสริมการสร้างภาพยนตร์และวีดิทัศน์ ตามขั้นตอนต่าง ๆในกระบวนการสร้างตามที่เหมาะสมและจำเป็น(๔)การจัดงานเทศกาลภาพยนตร์และวีดิทัศน์ ทั้งในประเทศและต่างประเทศ(๕)การเผยแพร่ โฆษณาและประชาสัมพันธ์ภาพยนตร์และวีดิทัศน์ไปสู่สาธารณชนให้ได้รู้จักในวงกว้างสำหรับภาพยนตร์และวีดิทัศน์ที่มีความสำคัญและเป็นประโยชน์ต่อประเทศชาติ(๖)การยกย่องเชิดชูเกียรติบุคคลผู้มีส่วนสำคัญในอุตสาหกรรมภาพยนตร์และวีดิทัศน์และยกระดับมาตรฐานของผลงานไปสู่ระดับนานาชาติข้อ ๖ ผู้ขอรับการส่งเสริมต้องมีคุณสมบัติและไม่มีลักษณะต้องห้ามดังต่อไปนี้(๑)บุคคลธรรมดา(ก)เป็นผู้มีสัญชาติไทย(ข)ไม่เคยต้องโทษจำคุกตามคำพิพากษาของศาลถึงที่สุดให้จำคุกในความผิดเกี่ยวกับทรัพย์(ค)ไม่เป็นบุคคลล้มละลายทุจริต(ง)ไม่เป็นคนไร้ความสามารถหรือคนเสมือนไร้ความสามารถ(๒)นิติบุคคลที่จดทะเบียนในประเทศไทยซึ่งมีวัตถุประสงค์ในการประกอบกิจการด้านภาพยนตร์หรือวีดิทัศน์ และกรรมการผู้จัดการ หรือผู้มีอำนาจในการดำเนินการของนิติบุคคลต้องมีคุณสมบัติตาม (๑) (ข)(ค) และ (ง) และนิติบุคคลดังกล่าวไม่มีลักษณะต้องห้ามดังต่อไปนี้(ก)มีหุ้นอันเป็นทุนตั้งแต่กึ่งหนึ่งของนิติบุคคลนั้นถือโดยบุคคลธรรมดาซึ่งไม่มีสัญชาติไทยหรือนิติบุคคลซึ่งไม่ได้จดทะเบียนในประเทศไทยหรือบุคคลธรรมดาซึ่งไม่มีสัญชาติไทยหรือนิติบุคคลซึ่งไม่ได้จดทะเบียนในประเทศไทยลงทุนมีมูลค่าตั้งแต่กึ่งหนึ่งของทุนทั้งหมดในนิติบุคคลนั้น(ข)ห้างหุ้นส่วนจำกัดหรือห้างหุ้นส่วนสามัญที่จดทะเบียนซึ่งหุ้นส่วนผู้จัดการหรือผู้จัดการเป็นบุคคลธรรมดาซึ่งไม่มีสัญชาติไทยทั้งนี้ให้ถือว่าหุ้นของบริษัทจำกัด ที่มีใบหุ้นชนิดออกให้แก่ผู้ถือเป็นหุ้นของคนไทย(๓)มูลนิธิหรือสมาคมซึ่งจดทะเบียนในประเทศไทยที่มีวัตถุประสงค์เพื่อการดำเนินงานด้านภาพยนตร์หรือวีดิทัศน์(๔)สถานศึกษาซึ่งเป็นสถาบันการศึกษาที่มีหลักสูตรและจัดการเรียนการสอนเกี่ยวกับภาพยนตร์หรือวีดิทัศน์ข้อ ๗ ให้ผู้ขอรับการส่งเสริมยื่นคำขอต่อสำนักงานโดยจัดทำเอกสารหลักฐานเกี่ยวกับโครงการหรือกิจกรรมที่มีรายละเอียดอย่างน้อยดังต่อไปนี้(๑)ชื่อและรายละเอียดของผู้ขอรับการส่งเสริม รวมทั้งผู้ร่วมดำเนินการ(๒)วงเงินที่ขอรับการส่งเสริม(๓)รายละเอียดแห่งสินทรัพย์ และภาระผูกพันต่าง ๆ ของผู้ขอรับการส่งเสริม(๔)รายละเอียดของโครงการหรือกิจกรรม เช่น ชื่อเรื่อง เรื่องย่ออย่างสั้นโครงเรื่องขยาย (Treatment) วัตถุประสงค์ของโครงการหรือกิจกรรมและประโยชน์ที่คาดว่าประชาชนจะได้รับประเภทภาพยนตร์หรือวีดิทัศน์ แผน และขั้นตอนการดำเนินการ ระยะเวลาดำเนินการและแผนการใช้จ่าย รวมทั้งข้อเสนออื่น ๆ ที่จะเป็นประโยชน์ต่อการพิจารณา(๕)ชื่อของผู้ให้การส่งเสริมทางการเงินหรือประโยชน์อื่นจากแหล่งอื่นพร้อมรายละเอียดในการให้การส่งเสริม (ถ้ามี)(๖)หนังสือรับรองสิทธิในการสร้างภาพยนตร์และวีดิทัศน์หรือในการจัดกิจกรรมซึ่งผู้ขอรับการส่งเสริมได้รับรองสิทธินั้นด้วยตนเองข้อ ๘ เมื่อสำนักงานได้รับคำขอรับการส่งเสริมแล้วให้ตรวจสอบคุณสมบัติและลักษณะต้องห้ามตามข้อ ๖ และเอกสารหลักฐานตามข้อ ๗ แล้วให้เสนอต่อคณะอนุกรรมการพิจารณาข้อ ๙ ในกรณีที่คณะอนุกรรมการพิจารณาตรวจสอบตามข้อ๘ แล้ว เห็นว่าไม่ครบถ้วนหรือไม่สมบูรณ์ให้สำนักงานแจ้งผู้ขอรับการส่งเสริมเพื่อส่งเอกสารหลักฐานและรายละเอียดเพิ่มเติมหรือแก้ไขภายในสิบสี่วันทำการถ้าผู้ยื่นคำขอไม่ปฏิบัติตามจนพ้นระยะเวลาตามวรรคหนึ่งให้สำนักงานคืนคำขอนั้นแก่ผู้ขอรับการส่งเสริม ทั้งนี้ ไม่ตัดสิทธิที่ผู้นั้นจะขอรับการส่งเสริมใหม่ข้อ ๑๐ ให้คณะอนุกรรมการพิจารณาโครงการหรือกิจกรรมที่ขอรับการส่งเสริมโดยคำนึงถึงประโยชน์ที่จะได้รับตามข้อ๔ หรือข้อ ๕ เป็นสำคัญในการพิจารณาคณะอนุกรรมการอาจขอให้ผู้ขอรับการส่งเสริมปรับปรุงหรือแก้ไขรายละเอียดของโครงการหรือกิจกรรมแผนงานและงบประมาณ หรือให้ผู้ขอรับการส่งเสริมมาชี้แจงก่อนพิจารณาก็ได้ข้อ ๑๑ เมื่อคณะอนุกรรมการพิจารณากลั่นกรองโครงการหรือกิจกรรมเพื่อการส่งเสริมอุตสาหกรรมภาพยนตร์และวีดิทัศน์เสร็จแล้วให้เสนอต่อคณะกรรมการภายในไม่เกินสามสิบวันนับแต่วันพิจารณาเสร็จ โดยระบุเหตุผล กรอบวงเงินที่เห็นควรส่งเสริมวิธีการให้การส่งเสริมและรายละเอียดอื่น ๆที่เกี่ยวข้องเพื่อประกอบการพิจารณาของคณะกรรมการต่อไปข้อ ๑๒ การให้การส่งเสริมแก่ผู้ขอรับการส่งเสริมอาจพิจารณาให้การส่งเสริมดังต่อไปนี้(๑)การให้เงินอุดหนุนแบบให้เปล่า(๒)การให้เงินอุดหนุนแบบมีเงื่อนไขตามที่กำหนดไว้ในสัญญาการกำหนดเงื่อนไขของสัญญาใน(๒) ให้พิจารณาถึงความเหมาะสม และความจำเป็นแก่ผู้ขอรับการส่งเสริมแต่ละรายข้อ ๑๓ เมื่อคณะกรรมการพิจารณาอนุมัติให้การส่งเสริมแก่ผู้ขอรับการส่งเสริมตามข้อ๑๒ แล้ว ให้สำนักงานแจ้งผู้ขอรับการส่งเสริมเป็นหนังสือภายในสิบห้าวันนับแต่วันที่ได้รับอนุมัติในกรณีที่คณะกรรมการไม่อนุมัติให้สำนักงานแจ้งเป็นหนังสือให้ผู้ขอรับการส่งเสริมทราบภายในสิบห้าวันนับแต่วันที่ไม่ได้รับอนุมัติข้อ ๑๔ ผู้ได้รับอนุมัติให้รับการสนับสนุนตามข้อ๑๒ ต้องมายื่นขอรับเงิน หรือมาทำสัญญา แล้วแต่กรณี กับสำนักงานภายในสิบห้าวันนับแต่ได้รับแจ้งในกรณีที่ผู้ได้รับอนุมัติไม่ดำเนินการภายในกำหนดเวลาตามวรรคหนึ่ง ให้ถือว่าการขอรับการส่งเสริมเป็นอันยุติ ทั้งนี้ไม่ตัดสิทธิที่ผู้นั้นจะขอรับการส่งเสริมใหม่ข้อ ๑๕ ให้สำนักงานจัดทำทะเบียนผู้ได้รับการส่งเสริมเพื่อกำกับ ดูแล ช่วยเหลือติดตามประเมินผลการดำเนินงานและการใช้จ่ายเงินที่ได้รับการส่งเสริมข้อ ๑๖ ให้ผู้ได้รับการส่งเสริมมีหน้าที่รายงานความก้าวหน้าของการดำเนินงานตามที่ขอรับการส่งเสริมต่อสำนักงานตามหลักเกณฑ์และระยะเวลาที่คณะอนุกรรมการกำหนดเมื่อคณะอนุกรรมการได้รับรายงานตามวรรคหนึ่งแล้วให้พิจารณาประเมินผลการดำเนินงานตลอดจนปัญหาและอุปสรรคในการดำเนินงานเพื่อรายงานพร้อมทั้งความเห็นให้คณะกรรมการพิจารณา ทั้งนี้คณะอนุกรรมการอาจเรียกให้ผู้ได้รับการส่งเสริมมาชี้แจงเพื่อประกอบการพิจารณาประเมินผลก็ได้ข้อ ๑๗ ผู้ที่ได้รับการส่งเสริมจะต้องยินยอมให้เจ้าหน้าที่ที่ได้รับมอบหมายจากสำนักงานตรวจเยี่ยมการดำเนินงานตามโครงการหรือกิจกรรมที่ได้รับการส่งเสริมข้อ ๑๘ ในกรณีที่ผู้ได้รับการส่งเสริมไม่ดำเนินการตามโครงการหรือกิจกรรมซึ่งได้ระบุในสัญญาให้คณะอนุกรรมการพิจารณาและมอบหมายให้สำนักงานตักเตือนให้ผู้ได้รับการส่งเสริมปฏิบัติตามสัญญาและให้คณะอนุกรรมการรายงานต่อคณะกรรมการด้วยข้อ ๑๙ ในกรณีที่สำนักงานตักเตือนตามข้อ ๑๘แต่ผู้ได้รับการส่งเสริมยังไม่ปฏิบัติให้ถูกต้องตามสัญญา หรือมีข้อเท็จจริงปรากฏว่าผู้ได้รับการส่งเสริมนำเงินไปใช้นอกเหนือจากวัตถุประสงค์หรือดำเนินการล่าช้าเกินกว่ากำหนดให้คณะอนุกรรมการรายงานต่อคณะกรรมการเพื่อพิจารณาระงับการให้การส่งเสริมตามโครงการหรือกิจกรรมดังกล่าวข้อ ๒๐ การให้การส่งเสริมตามโครงการหรือกิจกรรมสิ้นสุดลงด้วยเหตุใดเหตุหนึ่ง ดังต่อไปนี้(๑)ผู้ได้รับการส่งเสริมมีหนังสือขอเลิกการส่งเสริม(๒)คณะกรรมการมีคำสั่งให้เลิกการส่งเสริมเพราะผู้ได้รับการส่งเสริมหยุดดำเนินการโดยไม่มีเหตุผลอันควร(๓)คณะกรรมการมีคำสั่งให้เลิกการส่งเสริมเพราะผู้ได้รับการส่งเสริมไม่สามารถดำเนินการต่อไปได้โดยไม่มีเหตุผลอันควร(๔)ผู้ได้รับการส่งเสริมแจ้งข้อมูลอันเป็นเท็จ(๕)ผู้ได้รับการส่งเสริมขาดคุณสมบัติและมีลักษณะต้องห้ามตามข้อ ๖ข้อ ๒๑ ในกรณีที่ผู้ได้รับการส่งเสริมไม่สามารถดำเนินการให้แล้วเสร็จได้ไม่ว่าด้วยเหตุหนึ่งเหตุใดตามข้อ๒๐ ให้คณะกรรมการเรียกเงินหรือทรัพย์สินตามที่กำหนดไว้ในสัญญาคืนประกาศ ณ วันที่ ๑๖ธันวาคม พ.ศ. ๒๕๕๒กอร์ปศักดิ์ สภาวสุรองนายกรัฐมนตรีปฏิบัติราชการแทนนายกรัฐมนตรีประธานกรรมการภาพยนตร์และวีดิทัศน์แห่งชาติปริญสินีย์/ผู้จัดทำ๒๕ เมษายน ๒๕๕๕วิชพงษ์/ผู้ตรวจ๓๐ เมษายน ๒๕๕๕[๑] ราชกิจจานุเบกษาเล่ม ๑๒๗/ตอนพิเศษ ๗ ง/หน้า ๙/๑๕ มกราคม ๒๕๕๓